Magi i Pixieland (PC)

*Denne artikel omhandler PC- og Mac-udgaven af Pixeline - Magi i Pixieland; du leder muligvis efter Nintendo DS udgaven.*

## *Pixeline - Magi i Pixieland* (PC)

* Forside
* Bagside

## Generalt

### Sprog:

 Dansk (*originalsprog*)
 Finsk
 Norsk
 Svensk

## Detaljer

### Spilplatforme:

Windows-PC (*første udgave*)
Macintosh (*første udgave*)

### Systemkrav:

Mus, CD-ROM-drev (min. x4 hastighed)
Soundblaster lydkort eller 100% kompatibelt
Windows XP: Pentium 3, 512 MB RAM (*windows-pc*)

Mus, CD-ROM-drev
Macintosh OS X: Power Mac G3, OS 10.1.5, 10.2.6, 10.3, 512 MB RAM (*macintosh*)

## Udgivelsesrækkefølge

### Næste:

*Pixeline - Drager over Pixieland*

***Pixeline - Magi i Pixieland*** til Windows-PC og Macintosh er det trettende spil udgivet i *Pixeline*-serien.

Titlen minder meget om *Pixeline i Pixieland* og kaldes også ***Pixieland II*** i det eksekverbare ikon. Spillene er dog meget forskellige i gameplay. Mens *Pixeline i Pixieland* indeholder gameplay, hvor Pixeline går frit rundt, får *Pixeline - Magi i Pixieland* spilleren til at klikke på en destination fra en oversigt over Pixieland.

## Beskrivelse

***Skaf magien tilbage til Pixieland!***
*Der er sket noget mystisk i Pixieland – Pixierne har mistet deres magi! Gnomerne kan ikke finde ud af at holde orden, og de stakkels feer kan ikke flyve, men også for Pixielands nye beboere er der problemer – og de har virkelig brug for din og Pixelines hjælp!*
***Pixeline er flyttet ind i Mester Haks hus, mens hun hjælper til i Pixieland. Mal dine egne flotte tapeter, dekorer gulvtæpper og køb seje møbler til huset.***
***Hos den mystiske handelsmand Flux Monetos kan du købe møbler og andre ting til huset.***
***Kæledyrs-væddeløbet i Pixieland er en årlig tradition - men hvem mon vinder?***
***Ravnarok har nok en fjer med i spillet om den forsvundne magi.***
***Saml syngende perler i floden, så de hæse havfruer igen kan synge smukt.***
***Stakkels Polly Puk kan ikke længere flyve. Hjælp hende med at plante glimmerblomster.***
***Hjælp den sultne trold Tumle Rumle med at trylle lækre ting i sten, som han kan spise.***
***Hjælp de søde små spøgelser, der er flyttet ind i det gamle fyrtånd.***
## Spiltyper

* Brug af tastatur, øje-hånd koordinering og præcision
* Interaktivt hus som spilleren selv kan indrette
* Designspil hvor der kan designes tapeter og tæpper til huset
* Regnespil - regn ud hvor meget der skal betales for møblerne til huset
* Søgespil - led efter syngende perler i floden og find Hr. Tromles ting
* Forskellige tænkespil
* Sorteringsspil
* Stavespil

## Handling

### Magien forsvinder

"*Feerne kunne ikke længer flyve, gnomerne ikke længere holde orden, ja, og selv spøgelserne, havfruerne og troldene havde mistet deres magiske evner. Der måtte ske noget. Nogen måtte hjælpe Pixielands beboere, og skaffe dem magien tilbage. Var der overhovedet nogen i hele verdenen der ville hjælpe?*"
―Fortælleren i spillets intro-cutscene

Spillet starter med en fortælling om, hvordan magien i Pixieland forsvandt efter en handelsvogn fra Dunkelskoven dukkede op og på mystiskvis ødelagde magien. Pixeline, som er ankommet i Pixieland, beslutter sig for at hjælpe. Pixeline har fået lov til at låne Mester Haks gamle hytte, som ligger midt mellem Gnom- og Feland. Spilleren får at vide, at de burde kigge rundt omkring i Pixieland, for at se hvordan de og Pixeline kan hjælpe. Det foreslås, at spilleren skal kigge ved handelsvognen, som fornyligt er dukket op i Pixieland, og måske har noget at gøre med den forsvundne magi.
Når spilleren investigerer den mystiske handelsvogn, opdager de at vognen er bemandet af Flux Monetos: en handelsrejser fra Dunkelskoven. Handelsrejseren sælger de mest mærkelige og fantastiske ting, som er indsamlet fra hele Pixieland. Men man skal passe på; Dunkelfolket er kendt som griske og snedige handelsfolk. Flux Monetos hilser på spilleren, og spørger om de skal handle. Mens Flux roder gennem sin pung for penge, taler handelsrejserens ravn Ravnarok til spilleren, og viser at han har de magiske forsvundne nøgler, som Pixeline og spilleren skal bruge. Da Flux Monetos vender sig om og kigger mod spilleren igen, fjerner Ravnarok hastigt nøglerne. Herefter kan spilleren købe ting fra handelsrejseren, eller vende tilbage til Pixieland.
*Mere Kommer Snart*
## Installation

### Windows-PC

1. Læg CD-ROM'en i CD-ROM-drevet.
2. Dobbelklik på ikonet "Denne Computer", og dobbelklik på cd-rom enheden, hvorpå der står "***Pixeline - Magi i Pixieland***".
3. Dobbelklik på "Installer Pixeline.exe", og følg anvisningen på skærmen.
4. Når installationen er gennemført, klik på knappen "Start" i Windows menuen, vælg "Programmer", og vælg "Pixeline" programgruppen. Klik på "***Pixeline - Magi i Pixieland***" for at starte spillet.
5. Vær opmærksom på, at CD-ROM'en altid skal være i CD-ROM-drevet, når du spiller.

### Macintosh

1. Læg CD-ROM'en i CD-ROM-drevet.
2. Træk hele mappen "***Pixeline - Magi i Pixieland***" over på din harddisk.
3. Klik på "***Pixeline - Magi i Pixieland***" ikonet.
4. Vær opmærksom på, at CD-ROM'en altid skal være i CD-ROM-drevet, når du spiller.

## Gameplay

### Startskærmen

*Hovedartikel: Magi i Pixieland (PC)/Startskærmen*

Efter fortællingen om den tabte magi i Pixieland, bliver man sendt direkte til startskærmen. Herfra snakker Pixeline og Pip om historien, samt at de skal hjælpe Pixierne. Herfra kan man vælge mellem at starte et nyt spil, fortsætte med at spille et spil som man allerede har gemt, eller at afslutte spillet.
Vælger man at fortsætte et gemt spil, bliver man sendt til Mester Haks hus. Derfra skal man vælge en af genstandene i hytten som er i farve. Sorte og hvide genstande er tomme filer, som ikke endnu har et spil gemt i sig.
### Væddeløbsbanen

*Hovedartikel: Magi i Pixieland (PC)/Væddeløbsbanen*

Væddeløbsbanen indeholder et minispil, hvor at man skal hjælpe en af Pixielands kæledyr med at dyste i den årlige kæledyrs-væddeløb.
Derefter skal man hjælpe kæledyret med at fører i væddeløbet ved hjælp af mad, havfruesang, osv. gennem små quick time events. Når man har vundet væddeløbet, bliver man belønnet med en skinnende pokal, som kan gives til Ravnarok i bytte for en af ​​nøglerne.
### Det gamle stenbrud

*Hovedartikel: Magi i Pixieland (PC)/Det gamle stenbrud*
*Kommer Snart*
### Polly Puks glimmerblomstermark

*Hovedartikel: Magi i Pixieland (PC)/Polly Puks glimmerblomstermark*

Polly Puks glimmerblomstermark indeholder et minispil, hvor at man skal hjælpe Polly Puk med at plante glimmerblomster, da den manglende magi forhindre hende i at flyve og har derfor udmattet blomsterfeen.
Glimmerblomsterne vokser dog kun, hvis man planter dem i et helt præcist felt, så man skal følge oplysningerne på opslagstavlerne der står omkring marken. Når man har klaret banen, bestøver Polly Puk blomsterne og belønner spilleren med glimmerstøv, som kan gives til Ravnarok i bytte for en af ​​nøglerne.
### Det gamle fyrtårn

*Hovedartikel: Magi i Pixieland (PC)/Det gamle fyrtårn*
*Kommer Snart*
### Havfruerne ved Brygger Brus' hus

*Hovedartikel: Magi i Pixieland (PC)/Havfruerne ved Brygger Brus' hus*

Floden ved Brygger Brus' hus indeholder et minispil, hvor at man skal indsamle syngende perler til to hæse havfruer, da de har mistet deres sangstemmer på grund af manglen på magi i Pixieland.
Brygger Brus giver Pixeline en havfrue-drik, som forvandler hende til en havfrue, så man kan søge efter perlerne i floden. Men drikken er kun midlertidig, så man skal finde dem under hvis stykke tid. Når man har klaret banden, er man belønnet med en skinnende perle, som kan gives til Ravnarok i bytte for en af ​​nøglerne.
### Hr. Tromles hus

*Hovedartikel: Magi i Pixieland (PC)/Hr. Tromles hus*

Hr. Tromles hus indeholder et minispil, hvor at man skal hjælpe Hr. Tromle med at finde forskellige genstande som står på en liste, han har skrevet. Men ordensgnomernes evne til at holde orden er forsvundet med magien, så han kan slet ikke finde nogen af tingene i det rod, som den manglende magi har skabt.
Hr. Tromle kan hjælpe spilleren i små bidder, men den tilgængelige hjælp bliver mindre, jo højere sværhedsgrad vælges. Når man har klaret banden, vil der blandt rodet blive fundet en medalje, som kan gives til Ravnarok i bytte for en af ​​nøglerne.
### Pixelines hus

*Hovedartikel: Magi i Pixieland (PC)/Pixelines hus*

Pixelines hus er hvor Pixeline er boende, mens hun hjælper Pixierne med at få magien tilbage til Pixieland. Huset tilhører den gamle Mester Hak, og her kan man tilpasse huset med forskellige møbler som kan købes hos Flux Monetos' handelsvogn.
Selvom der ikke er minispil i selve huset, kan man lytte til musik fra spillet, klikke rundt på genstande under brædderne, samt lærer lidt om Mester Hak.
### Handelsvognen

*Hovedartikel: Magi i Pixieland (PC)/Handelsvognen*
*Kommer Snart*
### Hr. Trygves hus

*Hovedartikel: Magi i Pixieland (PC)/Hr. Trygves hus*
*Kommer Snart*
### Ønskebrønden

*Hovedartikel: Magi i Pixieland (PC)/Ønskebrønden*
*Kommer Snart*
## Galleri

### Udenlandske omslag

*Søger du et større galleri som inkluderer bagsider, instruktionsbøger osv.? Så klik her!*

## Udgivelseshistorik

* **Dansk:** *Pixeline - Magi i Pixieland*, 5-12 år, KREA Medie® (originalsprog)
	+ Windows-PC: 2007, EAN-13 5707409000918
	+ Macintosh: 2007, EAN-13 5707409000918

* **Finsk:** *Josefiina - Seikkailumaa - Taikataival* 6-12 år, KREA Medie®, PAN Vision
	+ Windows-PC: 2009, EAN-13 5707409001793
	+ Macintosh: 2009, EAN-13 5707409001793

* **Norsk:** *Josefine - Magi I Eventyrland*, 6-12 år, KREA Medie®
	+ Windows-PC: 2009, EAN-13 5707409001342
	+ Macintosh: 2009, EAN-13 5707409001342

* **Svensk:** *Josefin - Magi I Sagolandet*, 6-12 år, KREA Medie®, PAN Vision, Levande Böcker
	+ Windows-PC: 2009, EAN-13 5707409001359
	+ Macintosh: 2009, EAN-13 5707409001359

## Kuriosa

### Interessant fakta

* En gratis CD med musik fra spillet er inkluderet i æsken.

## Se også

* Pixieland
* *Magi i Pixieland* (DS)
* *Pixeline i Pixieland* (PC)
	+ *Pixeline i Pixieland* (GBA)
* *Drager over Pixieland*
* *Pixeline og Drømmespejlet*

## Eksterne henvisninger

* *Magi i Pixieland* på pixeline.dk (link til sikkerhedskopi)
* *Pixeline - Magi i Pixieland* på kreagames.dk (link til sikkerhedskopi)

## Referencer

1. ↑ 1,0 1,1 1,2 1,3 *Magi i Pixieland* på pixeline.dk (link til sikkerhedskopi)
2. ↑ 2,0 2,1 2,2 2,3 2,4 2,5 2,6 2,7 *PIXELINE Magi i Pixieland* PC/Mac – Mac/PC på flickzone.dk (link til sikkerhedskopi)
3. ↑ *Josefiina Alkupolku: Seikkailumaa: Taikataival* på vgcollect.com (link til sikkerhedskopi)
4. ↑ *Josefine: Magi I Eventyrland* (6-12år) på pixelmart.no (link til sikkerhedskopi)
5. ↑ 5,0 5,1 5,2 *Josefin - magi i sagolandet* på biblioteket.stockholm.se (link til sikkerhedskopi)
6. ↑ Ikonet til PC- og Mac-udgaven af ***Pixeline - Magi i Pixieland***
7. ↑ 7,0 7,1 Instruktionsbogen til PC- og Mac-udgaven af ***Magi i Pixieland***, side 3
8. ↑ 8,0 8,1 *Taikataival* på finna.fi (link til sikkerhedskopi)
9. ↑ 9,0 9,1 Charlotte Tepstad Carlsen - "*Josefine på Rockern*" på youtube.com (link til sikkerhedskopi)
10. ↑ Bagsiden af æsken til PC- og Mac-udgaven af ***Pixeline - Magi i Pixieland***